Aladdin og røvernes konge

'Aladdin og røvernes konge'' er en tegnefilm fra Walt Disney-studio. Filmen ble utgitt i 1995 og var en oppfølger til Aladdin fra 1992.

 Sammendrag 
Aladdin og prinsesse Jasmine planlegger sitt bryllup. Aladdin får tak i en dolk - hans eneste minne etter faren hans, som hadde forlatt familien da Aladdin var et lite barn. Under bryllupsseremonien blir Aladdin og gjestene hans utsatt for et raid av de beryktede "Forty Thieves" ledet av en mann ved navn Cassim (spilt av John Rhys-Davies) som er etter et bestemt skatt: En gjenstand som inneholder et kraftig orakel. Aladdin, Abu, Jasmine og en ånd oppdager Orakelet, som har makten til å svare på spørsmål om absolutt hva som helst til enhver person. Når han får vite om Orakelet sin makt, blir Aladdin nysgjerrig på hans egen fortid. Han oppdager at faren hans fremdeles er i live. Orakelet avslører at faren hans er sammen med de førti tyvene.

Aladdin, sammen med Abu, Iago og et magisk flyvende teppe, sporer opp tyvene til gjemmestedet deres, Mount Sesame, hvor Aladdin til sitt store sjokk oppdager at faren hans faktisk er Cassim selv. For å være nærmere faren, forsøker Aladdin å bli medlem av gjengen hans. Han må beseire en annen av de førti tyvene for å ta denne tyvens plass. Sa'luk kjemper mot Aladdin, men sistnevnte klarer bare så vidt å seire ved å kaste motstanderen ned fra en klippe i sjøen. Han blir ønsket velkommen til gjengen, og Cassim røper hvorfor han forlot hans kone og lille sønn: Å finne en kraftig artefakt fra kong Midas som kan forvandle alt den berører til gull. Cassim trodde at med denne hånden kunne han vende tilbake til familien sin, og gi dem det livet de fortjente i stedet for deres fattige liv. Aladdin overbeviser Cassim om å komme tilbake til hjem-byen Agrabah, for å leve et ærlig liv.

Cassim får dermed mer kvalitetstid sammen med sønnen sin. Cassim bestemmer seg for å fortsette sin opprinnelige plan sammen med Iago som hans nye håndlanger. I mellomtiden har Sa'luk også funnet veien til Agrabah. Han avslører seg for Razoul, sjefen for de kongelige vaktene, og forteller Razoul passordet til tyvenes skjulested i bytte mot immunitet mot straff. Mange av tyvene blir tatt til fange. Sa'luk forteller at Aladdin er en av de 40 tyvene, og faren hans Cassim er lederen. Cassim og Iago forsøker å bryte seg inn i skattekammeret i det kongelige palasset. Men de blir tatt til fange av de kongelige vaktene, og Razoul avslører for sultanen at Cassim er lederen for tyvene. Cassim og Iago havner i fangehullet. Aladdin frigjør Cassim, men blir oppdaget av Razoul. Aladdin vender deretter tilbake til palasset, for å ta ansvar for sine handlinger.

Sultanen ønsker å straffe Aladdin, men ånden og Jasmine kommer til hans forsvar. Sultanen aksepterer unnskyldningen hans, til Razouls store overrasskelse og forferdelse. Med orakelet i hånden vender Cassim og Iago tilbake til Mount Sesame, bare for å bli tatt til fange av Sa'luk og de resterende syv tyvene. Cassim blir tvunget til å bruke det stjålne orakelet for å finne Midas sitt artefakt, og deretter ta med de andre tyvene dit. Aladdin og Jasmine, Abu og det magiske teppet forsøker å hjelpe hans fengslede far. Men Sa'luk tar Aladdin som gissel, og krever at Cassim overgir gull-hånden til ham.

 Engelske stemmer 
 Scott Weinger som Aladdin
 Brad Kane gir sang-stemme til Aladdin.
 Robin Williams gir stemme til ånden.
 John Rhys-Davies som Cassim
 Merwin Foard gir sang-stemme til Cassim.
 Linda Larkin som prinsesse Jasmine
 Liz Callaway gir sang-stemme til Jasmine.
 Gilbert Gottfried som Iago
 Jerry Orbach som Sa'luk
 Frank Welker som Abu
 Val Bettin som Sultan
 Jim Cummings som Razoul
 C. C. H. Pounder gir stemme til The Oracle

 Norske stemmer 
 Trond Teigen som Aladdin
 Magne Lindholm som Cassim
 Trond Brænne som Fazoul
 Lars Sørbø som Genie, den blå ånden
 Anders Hatlo som Iago, den røde papegøyen
 Jannike Kruse som Sjasmin
 Petronella Barker som Oraklet
 Håkon Iversen som Peddler
 Lasse Lindtner som Rasoul
 Nils Ole Oftebro som Sa'Luk
 Henki Kolstad som Sultanen
 Ivar Nørve, Anders Hatlo, Lasse Lindtner og Trond Brænne som Røvere

 Eksterne lenker 



Kategori:Disney-filmer
Kategori:Animasjonsfilmer fra USA
Kategori:Eventyrfilmer fra USA
Kategori:Filmer fra 1995
Kategori:Engelskspråklige filmer
Kategori:Filmer basert på 1001 natt